สั่งฟ้องแล้ว 2 ผู้ต้องหาฆ่าบัณฑิต มศว ชิงไอโฟน ขอศาลลงโทษสถานหนัก
อัยการแถลงสั่งฟ้อง ไอ้ต้อม พร้อมคู่หู 2 ผู้ต้องหาฆ่าบัณฑิต มศว ชิงไอโฟน ในความผิดฐานร่วมกันฆ่าฯ พร้อมค้านประกันตัว ระบุขอให้ศาลลงโทษสถานหนัก,เมื่อเวลา 10.00 น. วันที่ 17 ม.ค.60 ที่สำนักงานอัยการสูงสุด ถนนรัชดาภิเษก นายประยุทธ เพชรคุณ รองโฆษกสำนักงานอัยการสูงสุด กล่าวถึงกรณี นายกิตติกร วิกาหะ และนายสุพัฒชัย จันทร์ศรี 2 ผู้ต้องหาร่วมกันใช้มีดแทง นายวศิน เหลืองแจ่ม อดีตบัณฑิต มศว ถึงแก่ความตาย ชิงทรัพย์โทรศัพท์มือถือไอโฟน เหตุเกิดเมื่อคืนวันที่ 4 ม.ค.60 ว่า พนักงานสอบสวน สน.โคกคราม นำสำนวนการสอบสวนให้พนักงานอัยการฝ่ายคดีอาญา 7 เมื่อวันที่ 12 ม.ค.ที่ผ่านมา,โดยคณะทำงานอัยการพิจารณาสำนวนแล้วมีความเห็นสมควรสั่งฟ้องผู้ต้องหาทั้งสองต่อศาลอาญาในวันนี้ ข้อหาร่วมกันฆ่าผู้อื่นเพื่อผลประโยชน์แก่ตนฯ ร่วมกันชิงทรัพย์โดยมีอาวุธ และพาอาวุธมีดไปในที่สาธารณะโดยไม่มีเหตุอันควร พร้อมขอคัดค้านการประกันตัว เนื่องจากคดีมีอัตราโทษสูง และกระทำผิดไม่เกรงกลัวกฎหมาย การรับสารภาพของจำเลยทั้งสองเนื่องจากจำนนต่อหลักฐาน ขอให้ศาลลงโทษสถานหนัก  นอกจากนี้เตรียมทยอยฟ้องจำเลยทั้งสองที่กระทำผิดในคดีชิงทรัพย์คดีอื่นอีก 3 สำนวน.,ข่าวที่เกี่ยวข้อง ,คลิกที่นี่
อัยการแถลงสั่งฟ้อง ไอ้ต้อม พร้อมคู่หู 2 ผู้ต้องหาฆ่าบัณฑิต มศว ชิงไอโฟน ในความผิดฐานร่วมกันฆ่าฯ พร้อมค้านประกันตัว ระบุขอให้ศาลลงโทษสถานหนัก
ฆ่าชิงไอโฟน,ฆ่าบัณฑิต มศว,อัยการสั่งฟ้อง,ไอ้ต้อม,ซอยสุคนธสวัสดิ์ 27